# Balatonbereny_265

# ELŐTERJESZTÉS

# BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETE

# 2020. október 29-ei nyilvános

# ülésére

# Tárgy:

# Döntés pályázat kiírásáról a község honlapjának fejlesztése és üzemeltetése tárgyában

# Előadó:

**Härtel Sebastian**

**képviselő**

*Tisztelt Képviselő-testület!*

Balatonberény Község Önkormányzat Képviselő-testülete a **27/2020. (II.27.) számú határozatával** a község honlapjának admin feladatai ellátására megkötött megbízási szerződést változatlan feltételekkel 2020. december 31. napjáig meghosszabbította Toronyi Zsolt egyéni vállalkozóval, egyúttal a testület döntött arról, hogy a honlap új arculatának kialakítása érdekében az önkormányzat írjon ki pályázatot. Tekintettel az üzemeltetésre kötött megbízási szerződés időtartamának lejártára (2020. december 31.) indokolt lenne a weblap fejlesztésén túlmenően ugyanabban a pályázati kiírásban a megújult honlap üzemeltetését is megpályáztatni. Az új arculat kialakítása egy egyszeri megbízást jelentene az önkormányzat részéről, míg az üzemeltetés, karbantartás egy folyamatos jogviszonyt feltételezne, melynek időtartama lehet határozatlan, vagy határozott idejű, például 3 vagy 5 év.

A pályázatban előnyként lenne indokolt meghatározni, hogy a pályázónak legyen referenciája a non-profit/civil szervezeti/ közigazgatási szférában, ill. ebben a szektorban honlap fejlesztési és üzemeltetési tapasztalatáról, illetve egyidejűleg a grafikai és a programozási folyamatokat is meg tudja oldani. (ne kelljen alvállalkozót igénybe vennie.) Szintén feltétel, hogy a weboldal grafikai megjelenítése harmonizáljon a község jelenlegi arculatával. (A Balaton Zöld Sarka.)

Pályázati előnyt jelentsen továbbá, ha pályázó a tárhelyhostingot és a levelezést saját szerveren tudja biztosítani! (ennek biztonsági és adminisztratív előnyei vannak)

A pályázat által elvárt, megvalósítani kívánt műszaki tartalom:

- a balatonberény.hu önkormányzat és a turizmus oldalainak egyesítése egy

honlapon

- több felhasználós, reszponzív tartalomkezelő-rendszer, amelyben legalább az

alábbi szolgáltatások elérhetők:

- tetszőleges nyelv használata (kezdetben magyar–angol–német)

- Beépített SEO eszközök  
- Korlátlan számú menüpont és almenüpont  
- Szabad szavas kereső   
- Egyszerű képgalériák bárhol a tartalomban  
- A feltöltött cikkek, tartalmak archívuma havi bontásban, aminek a feltétele a hírek

feltöltésének lehetőségét  
- Címképzési lehetőség  
- Eseménynaptár  
- Retina Ready: FullHD kijelzőkre optimalizált téma sablon  
- Magyar nyelvű adminisztrációs felület ( az adminisztrációs lehetőségeket, jogosultság

csoportok alapján kell tudni szabályozni)  
- Google Analytics integrálása  
- GDPR kompatibilitás szabályozása (cookie tájékoztató, adatkezelési tájékoztató,

stb...)  
- Google Térkép elhelyezése   
- Bejelentkezési és regisztrációs felület   
- Interaktív képgaléria/képsorozat  
- Időzített megjelenés   
- Kapcsolattartó űrlap  
- Dátum: Időjárás és névnap megjelenítése  
- Szociális/közösségi média kapcsolat

- Haladó Tipográfia: Google betűtípusok  
- Széles vagy Dobozos  
- Böngésző kompatibilitás: Explorer, Edge, Safari, Chrome, Firefox és Opera

támogatás

- akadálymentesített felület

- a jelenlegi tartalom átvitele és struktúrába helyezések

- a weboldal könnyen karbantartható legyen (ne legyenek hosszú leállási ciklusok a frissítések alatt)

- a Magyarországi állami pályázati rendszerhez kapcsolódó kötelező

nyilvánossági elemek elhelyezésének biztosítása

A pályázati kiírásban rögzítésre kerüljön, hogy Balatonberény Község Önkormányzata fenntartja magának a jogot, hogy a weblap fejlesztése során alkalmazott grafikai, tartalmi és szerkezeti elemekben módosításokat kérjen.

Eldöntendő kérdés:

* hol jelenjen meg a felhívás (megyei, országos lap stb.)
* az üzemeltetésre határozatlan idejű, vagy határozott idejű (3 vagy 5 év) szerződést kössünk.
* a 2020. december 30. napjában megjelölt teljesítési határidő a fejlesztésre megfelelő-e, és ehhez kapcsolódóan az üzemeltetés kezdő időpontjának meghatározása

**Határozati javaslat:**

1. Balatonberény Község Önkormányzat Képviselő-testülete a község honlapjának fejlesztésére és üzemeltetésére – az előterjesztés melléklete szerinti ajánlati felhívást bocsátja ki / módosításokkal :

Határidő: 2020. november 5.

felelős: Horváth László polgármester

1. A képviselő-testület az ajánlati felhívás megjelentetését …………………………..

jelöli meg, melynek költségeit a 2020. évi költségvetés terhére biztosítja.

Határidő: értelem szerint

Felelős: Horváth László polgármester

Balatonberény, 2020. október 19.

Härtel Sebastian

képviselő